CELEX: 32007D0324
Language: et
Date: 2007-05-07 00:00:00
Title: 2007/324/EÜ: Nõukogu otsus, 7. mai 2007 , mis käsitleb praktilist ja menetluslikku korraldust ühenduse meetme Euroopa kultuuripealinn valikukomisjoni ning kontrolli- ja nõustamiskomisjoni kahe liikme nimetamiseks nõukogu poolt

11.5.2007   
            
            
               ET
            
            
               Euroopa Liidu Teataja
            
            
               L 122/39
            
         
      NÕUKOGU OTSUS,
   7. mai 2007,
   mis käsitleb praktilist ja menetluslikku korraldust ühenduse meetme “Euroopa kultuuripealinn” valikukomisjoni ning kontrolli- ja nõustamiskomisjoni kahe liikme nimetamiseks nõukogu poolt
   (2007/324/EÜ)
   EUROOPA LIIDU NÕUKOGU,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 24. oktoobri 2006. aasta otsust nr 1622/2006/EÜ, millega kehtestatakse kultuurisündmusega “Euroopa kultuuripealinn” seotud ühenduse meede aastateks 2007 kuni 2019, (1) eriti selle artikleid 6 ja 10,
   ning arvestades järgmist:
   
               (1)
            
            
               Otsuse nr 1622/2006/EÜ artiklites 6 ja 10 sätestatakse, et luua tuleb valikukomisjon ning kontrolli- ja nõustamiskomisjon ning et nendesse komisjonidesse peaksid kuuluma seitse Euroopa institutsioonide nimetatud liiget, kellest kaks peaksid olema nõukogu nimetatud.
            
         
               (2)
            
            
               Nõukogul oleks asjakohane otsustada praktiline ja menetluslik korraldus nende komisjonide kahe liikme nimetamiseks nõukogu poolt.
            
         
               (3)
            
            
               Kõnealune korraldus peaks olema õiglane, mittediskrimineeriv ja läbipaistev,
            
         ON TEINUD JÄRGMISE OTSUSE:
   Artikkel 1
   Nõukogu otsustab valikukomisjoni ning kontrolli- ja nõustamiskomisjoni kahe liikme nimetamise vastavalt artiklis 2 toodud praktilisele ja menetluslikule korraldusele.
   Artikkel 2
   1.   Kõikide liikmesriikide vahel korraldatakse loosimine. Liikmesriikide osalemine loosimises on vabatahtlik. Huvide konflikti ohu minimeerimiseks ei lubata loosimisele siiski liikmesriike, kus asub kultuuripealinn, mida komisjoni liikmete ametiajal valitakse või kontrollitakse. Asjaomaste liikmesriikide loetelu, mis põhineb Euroopa kultuuripealinna kandidaatide nimetamise järjekorral vastavalt otsuse nr 1622/2006/EÜ lisale, on esitatud käesoleva otsuse lisas. Liikmesriikide soovitatud ekspertide võimalikult laialdase geograafilise tausta tagamiseks ei osale loosimisel lisaks liikmesriigid, kes soovitasid eelmise perioodi eksperdid.
   2.   Valitakse kaks esimest loosiga tõmmatud liikmesriiki. Kumbki neist kahest liikmesriigist soovitab ühe sellise sõltumatu eksperdi nimetamise, kellel on märkimisväärsed kogemused ja teadmised kultuurisektoris, linnade kultuurilises arendamises või Euroopa kultuuripealinna korraldamisel.
   3.   Nende kahe valitud liikmesriigi soovituse alusel ja pärast soovitatud kandidaatide analüüsimist nimetab nõukogu kaks eksperti, kes on kolme aasta jooksul valikukomisjoni ning kontrolli- ja nõustamiskomisjoni liikmed.
   4.   Komisjoni liikmeks oleva eksperdi surma või ametist lahkumise korral soovitavad kõnealuse eksperdi soovitajaks olnud liikmesriigid asendaja nimetamise ülejäänud ametiajaks. Kohaldatakse lõikes 3 osutatud menetlust.
   Artikkel 3
   Käesolev otsus jõustub selle Euroopa Liidu Teatajas avaldamise päeval.
   
      Brüssel, 7. mai 2007
      
         
            Nõukogu nimel
         
         
            eesistuja
         
         H. SEEHOFER
         
      
   
   
      (1)  ELT L 304, 3.11.2006, lk 1.
   
      LISA
      Valikukomisjoni ning kontrolli- ja nõustamiskomisjoni kavandatavad koosolekud
      
                   
               
               
                  Valikukomisjoni koosolekud (1)
                  
               
               
                  Kontrolli- ja nõustamiskomisjoni koosolekud (2)
                  
               
            
                  Komisjonid aastateks 2007–2009
               
               
                  [Soome (2011)
                  Eesti (2011)] (3)
                  
                  Prantsusmaa (2013)
                  Slovakkia (2013)
                  Portugal (2012)
                  Sloveenia (2012)
                  Rootsi (2014)
                  Läti (2014)
                  Belgia (2015)
                  Tšehhi Vabariik (2015)
               
               
                  Saksamaa (2010)
                  Ungari (2010)
                  Soome (2011)
                  Eesti (2011)
                  Portugal (2012)
                  Sloveenia (2012)
               
            
                  Komisjonid aastateks 2010–2012
               
               
                  Belgia (2015)
                  Tšehhi Vabariik (2015)
                  Hispaania (2016)
                  Poola (2016)
                  Taani (2017)
                  Küpros (2017
                  Madalmaad (2018)
                  Malta (2018)
               
               
                  Soome (2011)
                  Eesti (2011)
                  Portugal (2012)
                  Sloveenia (2012)
                  Prantsusmaa (2013)
                  Slovakkia (2013)
                  Rootsi (2014)
                  Läti (2014)
                  Belgia (2015)
                  Tšehhi Vabariik (2015)
               
            
                  Komisjonid aastateks 2013–2015
               
               
                  Itaalia (2019)
                  Bulgaaria (2019) (4)
                  
               
               
                  Rootsi (2014)
                  Läti (2014)
                  Belgia (2015)
                  Tšehhi Vabariik (2015)
                  Hispaania (2016)
                  Poola (2016)
                  Taani (2017)
                  Küpros (2017)
                  Madalmaad (2018)
                  Malta (2018)
               
            
         (1)  Kaks valikukoosolekut riigi kohta: eelvalik tehakse hiljemalt viis aastat enne sündmust, lõplik valik üheksa kuud hiljem.
      
         (2)  Kaks kontrollikoosolekut riigi kohta: hiljemalt kaks aastat enne sündmust ja hiljemalt kaheksa kuud enne sündmust.
      
         (3)  Nõukogu eksperdid 2011. aasta Euroopa kultuuripealinnade valimiseks nimetas nõukogu 13. novembril 2006 vastavalt otsusele nr 1419/1999/EÜ.
      
         (4)  Nimetamise järjekord pärast 2019. aastat ei ole teada.